सामग्री: तुकाराम मुंढे

1. तुकाराम मुंढेंविरोधात महिलेची तक्रार, महिला आयोगाची नोटीस

नागपूरचे महापालिका आयुक्त तुकाराम मुंढे यांना राष्ट्रीय महिला आयोगाने नोटीस पाठवली आहे. स्मार्ट सिटी कॉर्पोरेशनच्या कंपनी सेक्रेटरी असलेल्या महिलेनं मॅटर्निटी बेनिफिट नाकारल्याबद्दल आणि मानसिक छळ तसंच अपमानास्पद वागणुकीची तक्रार राष्ट्रीय महिला आयोगाकडे केली होती. 

या वागण्यावर आक्षेप घेत मुंढे यांना राष्ट्रीय महिला आयोगाने नोटीस बजावली आहे. सात दिवसात योग्य तो अहवाल सादर करावा असंही म्हटलं आहे. 'लोकसत्ता'ने ही बातमी दिली आहे. 

महापालिका आयुक्त तुकाराम मुंढे यांच्याकडे नागपूर स्मार्ट अँड सस्टनेबल सिटी डेव्हलपमेंट कॉर्पोरेशन लिमिटेडच्या सीईओपदाचा कार्यभार आहे. मुंढे हे नेहमी इतर अधिकाऱ्यांपुढे अपमान करतात, प्रत्येक स्त्री कर्मचाऱ्याचा अधिकार असलेली प्रसूती रजा व लाभही मला नाकारण्यात आला, असं या महिलेचं म्हणणं आहे. 

दरम्यान नागपूर महापालिका क्षेत्रात लॉकडाऊनच्या अंमलबजावणीवरून आयुक्त मुंढे आणि सर्वपक्षीय नगरसेवकांमध्ये वाद निर्माण झाला होता. केंद्रीय मंत्री नितीन गडकरी यांनी पंतप्रधान कार्यालयाला पत्र लिहून तुकाराम मुंढे यांनी स्मार्ट सिटी अँड डेव्हलपमेंट कॉर्पोरेशन लिमिटेडचं सीईओपद बळकावल्याचा आरोप केला होता. 

2. विकास दुबे आपल्यासाठी नेपाळमधील दाऊद ठरू नये- शिवसेना

कानपूर पोलीस हत्याकांडाने उत्तर प्रदेशातील एन्काऊंटर स्पेशालिस्ट सरकारची पोलखोल केली आहे. या हत्याकांडाने 40 वर्षांपूर्वी उत्तर प्रदेशातच झालेल्या नथुआपूर पोलीस हत्याकांडाच्या दु:खद स्मृतींना उजाळा मिळाला आहे. 

40 वर्षांनंतरही उत्तर प्रदेशात पोलिसांना गुंड अशा पद्धतीने मारत असतील तर योगी महाराजांच्या उत्तर प्रदेशात बदललं काय? असा सवाल सामन्याच्या अग्रलेखात करण्यात आला आहे.  

विकास दुबे

विकास दुबे नेपाळमध्ये फरार होऊ शकतो असा संशय असल्याने उत्तर प्रदेश पोलिसांनी सीमा सील केल्याच्या बातम्या आहेत. या पार्श्वभूमीवर विकास दुबे आपल्यासाठी नेपाळमधला दाऊद ठरू नये म्हणजे मिळवलं अशी भीतीही शिवसेनेने व्यक्त केली आहे. 

विकास दुबेच्या गुंडांकडून आठ पोलिसांचे निर्घृण शिरकाण झाले, त्यामुळे देश हादरला आहे. या हत्याकांडामुळे संतापलेल्या योगी प्रशासनाने दुसऱ्या दिवशी विकास दुबेचे आलिशान घर जेसीबी लावून जमीनदोस्त केलं. हे घर अनधिकृत होते असं सांगण्यात येतंय. अनधिकृत घर तोडलं ते बरंच...\nमागील सामग्री खालीलप्रमाणे सारांशित केली जाऊ शकते:
विविध वर्तमानपत्रं आणि वेबसाईट्सवर प्रसिद्ध झालेल्या बातम्यांपैकी पाच महत्त्वाच्या बातम्यांचा आढावा.